Parma Calcio 1913

**Parma Football Club** (prije **Parma Associazione Calcio**) je talijanski nogometni klub iz Parme. Natječe se u Serie A, a svoje domaće utakmice igra na stadionu *Stadio Ennio Tardini*.

Parma je osnovana 27. srpnja 1913., a tek ne toliko davne 1990. debitira u Serie A. Od tada pa sve negdje do 2000. Parma je osvajala mnoge trofeje od kojih dva puta Kup UEFA 1994. -1995 i 1998. -1999. Najveći uspijeh u Seriji A ostvaruje 1997. kada im je naslov izmaknuo za samo 2 boda u odnosu na Juventus. Skandal koji je potresao klub 2003. uzrokovao je mnoge financijske probleme pa Parma 2008. ispada čak u Seriju B. Nakon sezone provedene u Seriji B Parma se vraća u prvu talijansku ligu zajedno sa Barijem i Livornom.

## 1990. -2000.
27. svibnja 1990. Parma prvi put u povijesti ulazi u prvu talijansku nogometnu ligu i odmah ostvaruje vrlo dobre rezultate. Tijekom cijele sezone igraju na vrlo visokoj razini, a samo Juventus im nanosi težak poraz od 5-0. Pobjeđuju velike klubove kao što su Milan, Fiorentina i Roma, a na kraju sezone završavaju kao 6. s jednakim brojem bodova kao petoplasirani Torino.

1991. -1992. je još jedna uspiješna sezona za Parmu kada osvajaju i talijanski kup. Protiv Juventusa prvu utakmicu gube 1-0, međutim u uzvratu slave 2-0 pogodcima Mellija i Ossija. U Seriji A završavju sedmi iza Sampdorie.

Sezona 1992. -1993. je najbolja dosad kada Parma ostvaruje odlično 3. mjesto iza Intera i prvaka Milana. U Europi pobijeđuju u Kupu pobijednika kupova pobijedivši u finalu Belgijski
Royal Antwerp sa 3-1 na Wembleyu. 1994. kao pobijednici Kupa pobijednika kupova igraju protiv Milana, finalista Kupa Uefe, u finalu Super Kupa. U Parmi gube 1-0, ali uspijevaju na San Siru potopiti Milan u produžetcima rezultatom 2-0. Kroz cijelu sezonu igraju vrlo dobro i ostvaruju dvije visoke pobijede od 4-0 u gostima protiv Cagliarija i Genoe. U prvenstvu na kraju osvajaju 5. mjesto.

1995. Parma je opet pri vrhu, a vrhunac sezone je osvajanje Kupa Uefe kad još jednom pobijeđuju Juventus ukupnim rezultatom 2-1. U talijanskom prvenstvu Juventus je znatno uspiješniji te on slavi ukupnim rezultartom od čak 7-1. Unatoč tome Parma završava kao treća s istim brojem bodova kao SS Lazio na drugom mijestu. Zbog ovako dobrih rezultata u Europi i u domaćem prvenstvu 1996. godine u Parmu dolaze velika imena poput Hernana Crespa, Gianfranca Zole, Dina Baggia i ostalih. Također i te sezone u Seriji A osvajaju šesto mjesto te se kvalificiraju u novu sezonu u Kupu Uefe. 
 
1996. -1997. ostvaruju najbolji rezultat ikad u Seriji A, a to je 2. mjesto na kraju iza Juventusa za samo 2 boda. Te sezone ostvaruju i najviše pobjeda u sezoni- 18, a od toga 7 u gostima, a imena Luigi Appolloni, Dino Baggio, Gianluigi Buffon, Fabio Cannavaro, Stefano Fiore i Hernan Crespo i ostali tada su odvela Parmu do tako visokog plasmana. Slijedeće sezone 1998. Parma u svoje redove dovodi tri pojačanja, Brazilca Adailtona, Šveđanina Jespera Blomqvista i domaćeg igrača Simeone Baronea. Unatoč tome Parma ne uspijeva ponoviti prošlogodišnji uspijeh te završava sezonu na 6. mjestu s jednakim brojem bodova kao i Fiorentina.

1999. Parma ponavlja uspijeh iz 1995. kada drugi put pobijeđuje u finalu Kupa Uefe ovaj put protiv Francuskog Marseillea. Strijelci su bili Crespo, Vanoli i Chiesa. Susret se igrao 12. svibnja 1999. godine pred čak 62.000 tisuće gledatelja. U domaćem prvenstvu u 5 utakmica postižu 4 ili više pogodaka i penju se do četvrtog mjesta na kraju. U sezoni 1999. -2000. Parma dolazi do još jednog velikog uspijeha kada osvajaju Talijanski Super kup pobijedivši Milana na San Siru s 2-1. Na kraju sezone Parmu napušta Hernán Crespo i njegov sunarodnjak Ariel Ortega nakon 1 sezone provedene u klubu.

## 2000. -2012.
2000. -2001. sezona je posljednja gdje Parma konkurira za neke bolje rezultate i u Seriji A i u Europi. Opet su u finalu Talijanskog kupa, ali zaustavlja ih Fiorentina pobjedom na stadionu Ennio Tardini 1-0 jer je kasnije u Firenci bilo 1-1. Serie A završavaju kao 4. 2002. godine Parma je u nešto težoj situaciji nego prijašnjih godina i to rezultira samo 10. mjestom u Seriji A i prvi put ima negativnu gol razliku na kraju sezone Serie A (43:47) .

U Veljači 2003. Parmu potresa najveći skandal u povijesti kada Fausto Tonna -direktor Parmalata obaviještava da je tvrtka u gubitku od nevjerojatnih, gotovo 4 milijarde Eura. To je ujedno i najveći Europski bankrot do sada. S druge strane, one nogometne, što se tiče Parme oni kako-tako i te sezone se održavaju pri vrhu točnije kao peti. U ljeto 2003., odmah na početku nove sezone Rumunj Adrian Mutu seli u Chelsea za 15.8 milijuna funti. Prodani su još Aimo Diana -Sampdoriji i Stephen Appiah -Juventusu. Unatoč svemu Parma je opet jako visoko na završetku sezone 2004. najviše zahvaljujući Albertu Gilardinu koji je postigao 23 pogotka u sezoni, samo 1 manje od Andryi Shevchenka.

Nakon davne 1952. u Seriji A opet je 20 klubova. To nikako ne odgovara Parmi jer kroz cijelu sezonu uspijeva ostvariti samo 10 pobjeda i tako se nalazi na niskom 18. mjestu. Međutim, Bologna, koja jedno mjesto ispred, ide u dodatne kvalifikacije za ostanak u Seriji A protiv Parme. Prvu utakmicu slavi Bologna pobijedom od 1-0, ali drugu gubi 2-0 i tako ispada u Seriju B. Najbolji strijelac je ponovo Alberto Gilardino sa 23 pogotka , još jednom na drugom mjestu, ovaj put iza Cristiana Lucarellija. 2005. -2006. talijansku nogometnu ligu potresa opet novi skandal oko namiještanja utakmica pojedinih klubova. Juventus kao prvak izbačen je u Serie B nakon što mu je oduzeto svih 91 osvojenih bodova. Milanu, Fiorentini i Laciju oduzeto je "samo" 30 bodova pa su zauzeli treće, deveto i šesnaesto mjesto umjesto drugog, četvrtog i šestog. Prvak je Inter ispred Rome za 7 bodova. U kvalifikacijama se neočekivano nalazi i Chievo Verona. Parma umjesto 10. završava na 7. mjestu što je vodi u Kup Uefa.

2006. -2007. u redove Parme dolazi i jedan naš igrač. Riječ je o Igoru Budanu tek drugom Hrvatu nakon Marija Stanića koji je zaigrao za Parmu. Međutim, sama igra Parme te sezone bila je sve samo ne dobra. Jedna pobjeda u gostima i dosta neefikasan napad rezultiraju tek 12. mjestom na ljestvici i samo 3 boda od linije koja vodi u Serie B.
Slijedeća sezona 2007. -2008. je najlošija otkad Parma igra u Seriji A. Ostvaruju samo 7 pobjeda, a jedino Livorno ima manje. U posljednjem 38. kolu, Catania se bori za
opstanak sa Parmom. Inter i Roma se bore za sam vrh i igraju upravo protiv Parme i Catanie. Inter pobijeđuje Parmu s 2:0, a Roma i Catania remiziraju rezultatom 1:1. To je Interu dovoljno za novi naslov s prednošću ispred Rome za 3 boda. S druge strane Catania tako uspijeva zadržati prvoligaški status, a Parma će prvi put u povijesti ispasti iz Serije A.

Sezona 2008. -2009. za Parmu je bila sezona u kojoj bez problema odrađuju posao u Seriji B. Zajedno s Barijem daleko su najbolji, a poraz su doživjeli samo 4 puta. Nekoliko kola prije kraja, točnije 16. svibnja 2009. osiguravaju se na 2. mjestu i tako direktno opet pridružuju se najelitnijem natjecanju u Seriji A za slijedeću sezonu. U prvoj polovici 2009. -2010. Parma igra odlično i nalazi se na visokom 4. mjestu u prvenstvu. Od 13. prosinca 2009. pa sve do 28. veljače 2010. Parma nije nikoga pobijedila te pada na 13. mjesto. Od tada Parma opet igra na vrhunskoj razini i u sljedećih 6 utakmica ostvaruje tri domaće pobjede od kojih se posebno ističe ona protiv Milana kada u 90. minuti Valeri Bojinov postiže pogodak za 1-0. U gostima su se zaredala 3 remija i tako Parma hvata priključak u gornjem dijelu tablice. Posljednjih 7 kola Parma pomalo iznenađuje vrlo dobrom igrom, a nakon dvije gostujuće pobjede od 3:2 protiv Juventusa i Napolija te 4:1 protiv Livorna u 38. kolu 19 sezonu u Seriji A završava na visokom 8. mjestu.
2010. -2011. sezona počinje pobjedom protiv novog prvoligaša Brescie 2:0. Međutim u cijelosti gledajući sezonu u prvih tridesetak kola to je borba za opstanak. Nakon poraza kući od Barija 1:2 trener Marino Pascquale dobiva otkaz. Na njegovo mjesto dolazi Franco Colomba. Od tada osim poraza od 2:0 protiv Lazia Parma posljednje 3 utakmice u Serie A pobjeđuje i ostvaruje nevjerojatnu gol razliku 7:1. Sezonu 2011. -2012. Parma započinje porazom od Juventusa 4:1 i to je prvi put u povijesti odkada je Parma u Seriji A da je poražena u prvom kolu. A nakon 12 kola Parma je i jedina momčad u sezoni bez ijedne nerješene utakmice, omjer je 5:0:7. Ali onda sljede 4 nerješene utakmice i od 13. kola pa sve do 22. samo su jednom poraženi i to rekordnim porazom od čak 5:0 protiv Intera u gostima. Onda je usljedio niz u kojem Parma nije nikoga uspjela pobijediti sve tamo do 30. kola kada su nadigrali Lazia sa 3:1. Sljedeće 31. kolo gube od Udinesea istim rezultatom kao i što su pobjedili Lazia sa 3:1. I onda sljedi najbolji niz u povijesti kluba: 7 utakmica zaredom pobjeđuju u Seriji A te tako penju se na visoko 8. mjesto na tabici i imaju jednaki broj bodova kao Roma - 56. Gol razlika je 54:53.

## Istaknuti igrači

## Bivši treneri

*  Violi
*  Porcelli
*  Spaggiari (1919.-1920)
*  Percy Humphrey (1920.-1921)
*  Adolf Rebe (1921.-1923)
*  Guido Ara (1923.-1924)
*  Gabbi
*  Forlivesi (1924.-1925)
*  Carlo Achatzi (1925.-1926)
*  Ghini
*   Stuardt (1926.-1927)
*  Emilio Grossi (1927.-1928)
*  Raoul Violi (1928.-1929)
*  Emilio Grossi (1929.-1930)
*  Armand Halmos (1930.-1931)
*  Emilio Grossi (1931.-1932)
*  Crotti (1932.-1933)
*  Tito Mistrali (1933.-1936)
*  Alfredo Mattioli (1936.-1937)
*  Elvio Banchero (1937.-1938)
*  Pál Szalaj (1938.-1939)
*  József Wereb (1939.-1940)
*  Sam Trevors (1940.-1942)
*  Italo Defendi (1942.-1943)
*  Giuseppe Carlo Ferrari (1945.-1946)
*  Renato Cattaneo
*  Frione
*  Mistrali (1946.-1947)
*  Bruno Dentelli
*  Giovanni Mazzoni
*  Dietrich
*  Tagliani (1947.-1948)
*  Renato Cattaneo
*  Giuberti
*  Mistrali
*  Giuseppe Carlo Ferrari
*  Lombatti
*  Carlo Rigotti (1948.-1949)
*  Carlo Rigotti (1949.-1950)
*  Giovanni Mazzoni
*  Boni
*  Mattioli (1950.-1951)
*  Paolo Tabanelli (1951.-1953)
*  Carlo Alberto Quario (1953.-1954)
*  Ivo Fiorentini (1954.-1956)
*  Oliveri
*  Giuberti (1956.-1957)
*  Čestmír Vycpálek (1956.-1958)
*  Guido Mazetti (1958.-1960)
*  Mario Genta (1960.-1962)
*  Canforini (1962.-1963)
*  Diotallevi
*  Arnaldo Sentimenti (1963.-1964)
*  Oliveri
*  Giuberti (1963.-1964)
*  Bruno Arcari (1964.-1965)
*  Ivano Corghi (1965.-1966)
*  Dante Boni (1965.-1967)
*  Dante Boni (1967.-1968)
*  Giancarlo Vitali (1967.-1968)
*  Dante Boni (1968.-1969)
*  Giancarlo Vitali (1969.-1970)
*  Stefano Angeleri (1970.-1972)
*  Antonio Soncini (1972.)
*  Giorgio Sereni (1973.-1974)
*  Renato Gei (1974.-1975)
*  Giovanni Meregalli (1975.-1976)
*  Tito Corsi (1976.-1977)
*  Bruno Mora (1977.)
*  Gianni Corelli (1977.-1978)
*  Giorgio Visconti (1977.-1978)
*  Graziano Landoni (1978.)
*  Cesare Maldini (1978.-1980)
*  Domenico Rosati (1980.-1981)
*  Giorgio Sereni (1981.)
*  Giancarlo Danova (1981.-1983)
*  Bruno Mora (1983.)
*  Marino Perani (1983.-1985)
*  Silvano Flaborea (1985.)
*  Pietro Carmignani (1985.)
*  Arrigo Sacchi (1985.-1987)
*  Zdeněk Zeman (1987.)
*  Giampiero Vitali (1987.-1989)
*  Nevio Scala (1989.-1996)
*  Carlo Ancelotti (1996.-1998)
*  Alberto Malesani (1998.-2001)
*  Arrigo Sacchi (2001.)
*  Renzo Ulivieri (2001.)
*  Daniel Passarella 2001.)
*  Pietro Carmignani (2001.-2002)
*  Cesare Prandelli (2002.-2004)
*  Silvio Baldini (2004.-2005)
*  Pietro Carmignani (2005.)
*  Mario Beretta (2005.-2006)
*  Stefano Pioli (2006.-2007)
*  Claudio Ranieri (2007.)
*  Domenico Di Carlo (2007.-2008)
*  Héctor Cúper (2008.)
*  Andrea Manzo (2008.)
*  Luigi Cagni (2008.)
*  Francesco Guidolin (2008.-2010)
*  Pasquale Marino (2010.-2011)
*  Franco Colomba (2011.-2012)
*  Roberto Donadoni (2012.-2015.)
*  Luigi Apolloni (2015.-2016.)
*  Roberto D'Aversa (2016.-)

## Trofeji
**[[Kup UEFA]]** **(2)**:
* Pobjednici: 1994./95., 1998./99.

**[[Europski super kup]]**:
* Pobjednici: 1993.

**[[Kup pobjednika kupova]]**:
* Pobjednici: 1992./93.
** Finalisti: 1993./94.

**Talijanski kup** **(3)**: 
* Pobjednici: 1991./92., 1998./99., 2001./02.
** Finalisti: 1994./95., 2000-01.

**Talijanski Super kup**: 
* Pobjednici: 1999.

**Serie A**:
* Viceprvaci: 1996./1997.

**Serie B**:
* Prvaci: 1989./1990.

**Serie C**: **(7)**
* Prvaci: 1928./1929., 1943./1944., 1953./1954., 1972./1973., 1978./1979., 1983./1984., 1985./1986.

**Serie D**:
* Prvaci: 1969./1970.

**Emilian Liga 1. divizija**:
* Prvaci: 1928./29.

**Emilian Liga 2. divizija**:
* Prvaci: 1924./25.
** Viceprvaci: 1919./20.

## Povezano
* Popis igrača Parme FC